Zaključno s današnjim danom u FBiH je od COVID-19 izliječeno 121.117 pacijenata

Zavodu za javno zdravstvo Federacije BiH u protekla 24 sata prijavljeno je 1.295 uzoraka, od kojih su 44 pozitivna na koronavirus (SARS-CoV-2).

Novi slučajevi registrirani su u svim kantonima u Federaciji BiH, osim Bosanskopodrinjskog i Zeničko-dobojskog, saopćeno je iz Zavoda za javno zdravstvo Federacije BiH.

Do sada je testirano ukupno 665.295 uzoraka, a koronavirus je potvrđen kod 132.984 osobe.

Zaključno s današnjim danom, u Federaciji BiH izliječeno je 121.117 pacijenata. U protekla 24 sata, oporavljena su 153 pacijenta, a Zavodu su prijavljena dva smrtna ishoda.

Broj smrtnih ishoda na području Federacije BiH s današnjim danom je 5.178.